b'\n_START_ARTICLE_\nVelika nagrada \xc5\xa0panije 1934\n_START_SECTION_\nPred dirko\n_START_PARAGRAPH_\nDirka\xc4\x8d Auto Uniona, August Momberger, zaradi artritisa ni dirkal. Eugen Bj\xc3\xb8rnstad je svoj dirkalnik Alfa Romeo Monza pripeljal vse iz Norve\xc5\xa1ke v \xc5\xa0panijo, toda bil je diskvlaificiran zaradi prete\xc5\xbekega dirkalnika. Tazio Nuvolari je na prostih treningih testiral Auto Union Typ A.\n_START_SECTION_\nDirka\n_START_PARAGRAPH_\nHans Stuck je po \xc5\xa1tartu prevzel vodstvo, toda odstopil je \xc5\xbee v \xc4\x8detrtem krogu. Vodstvo je s tem prevzel Rudolf Caracciola, sledila pa sta mu Jean-Pierre Wimille in Luigi Fagioli. Bugattiju je kon\xc4\x8dno uspelu pripraviti konkuren\xc4\x8den dirkalnik in Wimille je dr\xc5\xbeal drugo mesto, toda nato je moral zaradi okvare uplinja\xc4\x8da upo\xc4\x8dasniti. Caracciola si je nabral lepo prednost pred mo\xc5\xa1tvenim kolego Fagiolijem in \xc5\xa1ef mo\xc5\xa1tva Alfred Neubauer je dirka\xc4\x8dema ukazil naj malo upo\xc4\x8dasnita. Caracciola ga je upo\xc5\xa1teval, Fagioli pa je vozil vse hitreje in ujel vodilnega Nemca. Ko ga je Fagioli napadal, ga je presene\xc4\x8deni in izmu\xc4\x8deni Caracciola pustil naprej in se zadovoljil z drugim mestom. Nuvolari, zdaj v mo\xc5\xa1tvu Automobiles Ettore Bugatti, ni ve\xc4\x8d mogel ujeti Mercedesovih dirka\xc4\x8dev, je pa osvojil solidno \xc4\x8detrto mesto. Stuck, ki je po svojem odstopu prevzel dirkalnik Hermanna zu Leiningena, je z nekaj hitrimi krogi napredoval iz desetega na \xc4\x8detrto mesto, peti je bil Achille Varzi, \xc5\xa1esti pa Wimille.'